**Део 26 - Листа испуњења захтева**

|  |  |  |  |
| --- | --- | --- | --- |
| Регистрација:      | MSN:      | Тип/модел ваздухоплова:      | Оператер:      |
| Уверење о типу број:      | Да ли је ваздухоплов, у вези захтева Дела 26, измењен у односу на Уверење о типу:  [ ] Да [ ] Не |

|  |  |  |
| --- | --- | --- |
| Захтев(Правилник о изменама и допунама Правилника о обезбеђивању контину-иране пловидбености ваздухоплова и других ваздухопловних про-извода, делова и уређаја и о одобравању ваздухопловно-техничких организација и особља који се баве овим пословима – Сл. Гл. РС 50/19 – Прилог 9) | Да ли је захтев испуњен | Начин испуњавања – фабрички или изменом (навести референцу измене) |

|  |
| --- |
| **ОДЕЉАК Б - ВЕЛИКИ АВИОНИ** |
| **26.50 Седишта, лежајеви, сигурносни појасеви и средства за везивање** *(Видети CS 26.50)*Оператери великих авиона који се користе у јавном авио-превозу и чији је тип сертификован 1. јануара 1958. године или касније, дужни су да обезбеде да су сва седишта за чланове летачке или кабинске посаде и припадајући системи за везивање подешени тако да пружају оптимални ниво заштите приликом принудног слетања, а да истовремено дозвољавају неопходне функције лица и омогућавају брз излазак. | [ ] **Да** [ ] **Не**[ ] **N/A** |  |
| **26.60 Принудно слетање – динамички услови** *(Видети CS 26.60)*Оператери великих авиона који се користе у јавном авио-превозу путника, чији је тип сертификован 1. јануара 1958. године или касније, а за које је појединачна потврда о пловидбености први пут издата 18. фебруара 2021. године или касније, дужни су да за сваки пројекат типа седишта, одобрених за коришћење у току вожења, полетања или слетања, докажу да је лице на седишту заштићено од сила које настају у условима принудног слетања. Доказивање се врши на један од следећих начина: а) успешно завршеним динамичким испитивањем; б) рационалном анализом којом се, на основу динамичког испитивања сличног пројекта типа седишта, обезбеђује еквивалентан ниво безбедности. Обавеза утврђена у ставу 1. не примењује се на следећа седишта: а) седишта за летачку посаду; б) седишта у авионима мањег капацитета који се користе искључиво у ванредном јавном авио-превозу који се обавља на захтев. | [ ] **Да** [ ] **Не**[ ] **N/A** |  |
| **26.100 Положај излаза за случај опасности** *(Видети CS 26.100)*Осим у случају авиона који имају конфигурацију излаза за случај опасности која је постављена и одобрена пре 1. априла 1999. године, оператери великих авиона који се користе у јавном авио-превозу, с максималним бројем расположивих путничких седишта већим од 19, који имају један или више деактивираних излаза за случај опасности, дужни су да обезбеде да удаљеност између преосталих излаза омогућује ефикасну евакуацију. | [ ] **Да** [ ] **Не**[ ] **N/A** |  |
| **26.105 Приступ** излазима **за случај опасности** *(Видети CS 26.105)*Оператери великих авиона који се користе у јавном авио-превозу дужни су да обезбеде средства којима се у случају хитне евакуације олакшава брзо и једноставно кретање свих путника од њихових седишта до било којег излаза за случај опасности. | [ ] **Да** [ ] **Не**[ ] **N/A** |  |
| **26.110 Обележавање излаза за случај опасности** *(Видети CS 26.110)*Оператери великих авиона који се користе у јавном авио-превозу дужни су да испуне следеће услове:а) да обезбеде средства којима се, у случају хитне евакуације, путницима у кабини омогућава лакше проналажење, приступ и коришћење излаза за случај опасности у складу с условима у кабини који се могу предвидети;б) да обезбеде средства којима се, у случају хитне евакуације, особљу изван авиона омогућава лакше проналажење и коришћење излаза за случај опасности.  | [ ] **Да** [ ] **Не**[ ] **N/A** |  |
| **26.120** Унутрашње **осветљење за случај опасности и рад осветљења за случај опасности** *(Видети CS 26.120)*Оператери великих авиона који се користе у јавном авио-превозу дужни су да обезбеде расположивост светлећих ознака за излаз, општег осветљења кабине и излазног подручја, као и осветљење пута за излаз које се налази у нивоу пода путничке кабине, како би се олакшало проналажење излаза и кретање путника према излазима у случају хитне евакуације. | [ ] **Да** [ ] **Не**[ ] **N/A** |  |
| **26.150 Унутрашњост кабине** *(Видети CS 26.150)*Оператери великих авиона који се користе у јавном авио-превозу дужни су да испуне следеће услове:а) сви материјали и опрема који се користе у пилотској или путничкој кабини морају да имају таква својства запаљивости која минимализују ефекте пожара у току лета и омогућују да се одрже услови за преживљавање у кабини у периоду сразмерном времену које је потребно за евакуацију ваздухоплова;б) забрана пушења мора да буде приказана ознакама;ц) канте за отпатке морају да буду такве да спречавају ширење унутрашње ватре; ове канте морају да имају ознаку забране да се у њих одлажу материјали који се користе за пушење.  | [ ] **Да** [ ] **Не**[ ] **N/A** |  |
| **26.155** Запаљивост **материјала којим је обложен одељак за смештај терета** *(Видети CS 26.155)*Оператери великих авиона који се користе у јавном авио-превозу, чији је тип сертификован после 1. јануара 1958. године, дужни су да обезбеде да су облоге одељака за смештај терета класе Ц или Д израђене од материјала који адекватно спречава да ватра у одељку угрози ваздухоплов или лица у њему. | [ ] **Да** [ ] **Не**[ ] **N/A** |  |
| **26.156 Материјали за топлотну или звучну изолацију** *(Видети CS 26.156)*Оператери великих авиона који се користе у јавном авио-превозу, а чији је тип сертификован 1. јануара 1958. године или касније, дужни су да обезбеде следеће: а) ако је реч о авионима којима је прва појединачна потврда о пловидбености издата пре 18. фебруара 2021. године, да у случају да се на дан 18. фебруара 2021. године или касније врши замена постојећих материјала за топлотну или звучну изолацију, ти нови материјали имају карактеристике које их чине отпорним на ширење пламена како би се спречио или смањио ризик од ширења пламена у авиону; б) ако је реч о авионима којима је прва појединачна потврда о пловидбености издата 18. фебруара 2021. године или касније, да материјали за топлотну и звучну изолацију имају карактеристике које их чине отпорним на ширење пламена како би се спречио или смањио ризик од ширења пламена у авиону; ц) ако је реч о авионима којима је прва појединачна потврда о пловидбености издата 18. фебруара 2021. године или касније, чији капацитет износи 20 путника или више, да материјали за топлотну и звучну изолацију (укључујући средства којима су причвршћени за труп), а који су уграђени у доњу половину авиона, имају карактеристике које их чине отпорним на ширење пламена како би се спречио или смањио ризик од ширења пламена у авиону након удеса и које обезбеђују да се у кабини може преживети оно време које је неопходно за евакуацију авиона. | [ ] **Да** [ ] **Не**[ ] **N/A** |  |
| **26.160 Заштита од пожара у тоалету** *(Видети CS 26.160)*Оператери великих авиона који се користе у јавном авио-превозу, с максималним бројем расположивих путничких седишта већим од 19, дужни су да обезбеде да тоалети буду опремљени:а) средствима за откривање дима;б) средствима за аутоматско гашење ватре у свакој канти за отпатке.  | [ ] **Да** [ ] **Не**[ ] **N/A** |  |
| **26.170 Апарати за гашење пожара** *(Видети CS 26.170)*Оператери великих авиона дужни су да обезбеде да се у следећим апаратима као средство за гашење пожара не користи халон: а) у уграђеним апаратима за гашење за сваку канту за отпатке у тоалету, намењену бацању марамица, папира или отпада у великим авионима којима је прва појединачна потврда о пловидбености издата 18. фебруара 2020. године или касније; б) у ручним апаратима за гашење пожара у великим авионима којима је прва појединачна потврда о пловидбености издата 18. маја 2019. године или касније. | [ ] **Да** [ ] **Не**[ ] **N/А** |  |
| **26.200 Звучно** упозорење **о стајном трапу** *(Видети CS 26.200)*Оператери великих авиона који се користе у јавном авио-превозу дужни су да обезбеде да је уграђен одговарајући уређај са звучним упозорењем о стајном трапу како би се значајно смањила вероватноћа слетања с ненамерно увученим стајним трапом. | [ ] **Да** [ ] **Не**[ ] **N/A** |  |
| **26.250 Системи** рада **врата пилотске кабине – појединачна онеспособљеност** *(Видети CS 26.250)*Оператери великих авиона који се користе у јавном авио-превозу дужни су да обезбеде да уграђени системи за рад врата пилотске кабине имају алтернативну могућност отварања како би се члановима кабинске посаде омогућио приступ пилотској кабини у случају онеспособљености једног члана летачке посаде. | [ ] **Да** [ ] **Не**[ ] **N/A** |  |

|  |
| --- |
| **ОДЕЉАК Б - ВЕЛИКИ ХЕЛИКОПТЕРИ** |
| **26.400 Апарати за гашење пожара** *(Видети CS 26.400)*Оператери великих хеликоптера дужни су да обезбеде да се у следећим апаратима као средство за гашење пожара не користи халон:а) у уграђеним апаратима за гашење за сваку канту за отпатке у тоалету, намењену бацању марамица, папира или отпада у великим хеликоптерима којима је прва појединачна потврда о пловидбености издата 18. фебруара 2020. године или касније;б) у ручним апаратима за гашење пожара у великим хеликоптерима којима је прва појединачна потврда о пловидбености издата 18. маја 2019. године или касније. | [ ] **Да** [ ] **Не**[ ] **N/A** |  |

|  |  |  |
| --- | --- | --- |
| **Тачност унетих података потврђује у име оператера потврђује:** | **Потпис:** | **Датум:** |

**Попуњава ДЦВ:**

|  |  |  |
| --- | --- | --- |
| **Податке проверио:** | **Потпис:** | **Датум:** |